《游白云寺分韵 其五》
宋代·张瑰

梵王宫殿静沉沉，使节乘闲访道林。蕉叶绿齐山路狭，松花香落野坛深。

明窗净月窥禅意，白石清潭见佛心。此地重来休负约，未须徵逐恋朝簪。

作者简介：（1004—1073）滁州全椒人，字唐公。张洎孙。仁宗天圣二年进士。除秘阁校理。历两浙转运使，知颍州、扬州，即拜淮南转运使。入修起居注、知制诰。因草故相刘沆赠官制用贬词，出知黄州。英宗时进左谏议大夫、翰林侍读学士，复坐事出知濠州，历数州。当官遇事辄言，触忤势要，至屡黜，终不悔。